**Задачи за учениците од I одд. од продолжен престој**

**Време на реализација: од 30.03.2020-02.04.2020**

**Понеделник – 30. 03. 2020 година**

**Активност:** Групирај ги играчките според формата

**Цел:** Воочување и правилно распоредување на играчките според формите

**Задача:** Од учениците барам да ги истурат играчките на подот од собата. Да определат 6 места или да стават 6 кутии во кои ќе ги собираат играчките според 3Д формата. Во една кутија да ги ставаат играчките кои имаат форма на коцка, во друга кутија играчките кои имаат форма на квадар, во трета кутија оние кои имаат форма на топка, во четвртата кутија играчките што имаат форма на цилиндар, петтата кутија играчките кои имаат форма на пирамида и во шестата кутија да ги ставаат играчки кои имаат форма на конус. Потоа играчките од секоја кутија треба да ги изброат и кажат на своите родители колку играчки имаат со форма на коцка, колку со форма на топка итн.

**Вторник – 31. 03. 2020 година**

1. **Активност:** – Изготвување маска за денот на шегата

**Цел:** Развивање на перцепцијата и креативноста кај учениците

**Задача:** Учениците имаат за задача да побарат од родителите разни материјали – ткаенини, копчиња, волница, картони, фолија, ќесиња лепак, ножички и друг материјал и од истиот да направат маска со која ќе се маскираат за денот на шегата. За изготвување на маската да побараат помош од повозрасно лице заради безбедност при манипулирање со ножичките.

 **Среда - 01. 04. 2020 година**

**Активност:** Маскирање по повод денот на шегата

**Цел:** Да се доживее денот на шегата,

**Задача:** Од учениците барам да се маскираат во маската што ја изготвија предходниот ден и да излезат со родител на тераса или двор, поради држење безбедно растојание од друго лице или пак да се приклучат на интернет преку камера за да некому ја покажат својата креативност.

**Четврток - 02. 04. 2020**

**Активност:** Измисли мелодија на дадени зборови

**Цел:** Поттикнување за развивање на музичките способности

**Задача:** Учениците имаат за задача да измислат мелодија на дадените стихови ( стиховите ќе им ги прочитат поголеми од нив, братче или сестриче)

 Пролет

Зимата си замина

Студ ќе нема веќе

Место студ и ветришта

Се ќе е во цвеќе.

Дрвјата со цвет

Птиците во лет

Така да е убаво

Насекаден во свет.

**Петок – 03. 04. 2020**

**Активност:** Изработување дрво од хсртија

**Цел:** Развивање на фантазијата и ситната мускулатура на рацете

**Задача:** Од хартија во која е завиткан лебот за продажба учениците имаат за задача со кинење, и превиткување да направат дрво. Затоа што е годишното време пролет на дрвото да залепат цветови направени од хартија ( колаж, салфети, тоалетна хартија...) или пак од испукаа пченка – пуканички.